Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumala on aina uskollinen Sanalleen.
Siksi meidän tulee ottaa Raamatun sanoma vakavasti.
Jos olemme viisaita nyt lopunaikojen lähestyessä, -
tutkimme Sanan profetioita, jotta ymmärtäisimme niiden merkityksen.
Olemme tutkimassa Ilmestyskirjan lukua 7.
Luvun alussa kerrottiin, että Jumalan vihan aika oli ovella.
Sen oli määrä laskeutua maan päälle, mutta ensin Jumala teki jotain muuta.
Tämän päivän tekstistä käy ilmi, että hän teki kaksikin asiaa.
Ensimmäisestä puhuimme viime viikolla: -
Jumala sallimuksessaan ja uskollisuudessaan liiton lupauksille -
sinetöi israelilaiset.
Sinetti merkitsi omistajuutta, ja sen tarkoituksena oli -
varjella Israelia Jaakobin ahdistuksena tunnetun kauden aikana.
Jaakobin ahdistuksen aikana Jumalan vihan lankeaa maailmaan.
Ilman Jumalan sinettiä israelilaiset eivät selviäisi.
Jotta Sanalleen uskollisen Jumalan lupaukset toteutuisivat, -
Israelista säilyy jäännös, -
jota Jumala käyttää lopun aikoina voimallisesti.
Näistä asioista on kerrottu Raamatussa monessakin kohtaa, -
esimerkiksi Sak. 8:23:ssa.
Silloin kymmenen miestä ei-juutalaisista kansoista -
sanoo juutalaiselle miehelle: -
"...olemme kuulleet, että Jumala on teidän kanssanne..."
Nämä miehet tarttuvat kiinni juutalaisen asun liepeeseen.
Viitan liepeen tupsut kuvaavat Jumalan käskyjä.
Muiden kansojen miehet haluavat pelastua ja palvoa Israelin Jumalaa.
He tahtovat palvella Jumalaa ja olla hänelle kuuliaisia.
Kuuliaisuus ei pelasta meitä, -
mutta meidät on pelastettu olemaan kuuliaisia Jumalalle.
Sakarjan kohta kuvaa kauniisti sitä, -
että Jumala tahtoo tuoda jokaisen juutalaisen kautta -
kymmenen muiden kansojen jäsentä Jumalan valtakuntaan.
Jumalalla on lopun aikoina kansalleen tarkoitus.
Ilm. 7:n alussa Jumala sinetöi 12000 juutalaista joka heimosta.
Daanin heimoa ei mainittu, koska se oli hylännyt Jumalan perintömaan.
Siinä opetetaan, -
että Jumalan lupauksen torjuvat hylätään hänen valtakunnastaan.
Patriarkat toimivat kuuliaisesti Jumalan lupausten tähden.
He tahtoivat sitä, mitä Jumalan liitto piti sisällään.
Jumalan Sana vaikutti heidän elämäänsä.
Siirrytään Ilm. 7:n loppuosaan.
Olen jo kertonut ensimmäisen asian, -
jonka pitää tapahtua ennen Jumalan vihan lankeamista.
Israelilaiset pitää sinetöidä, jotta he varjeltuisivat Jumalan vihalta.
Toista asiaa tarkastelemme tänään.
Otetaan esille Ilm. 7:9.
Perustelin jonkin aika sitten, miksi on hermeneuttisesti väärin -
eli Raamatun tulkitsemisen periaatteita vastaan -
sanoa, että Johanneksen vierailu taivaassa tarkoitti -
seurakunnan ylöstempaamista.
Sana sanoo, että vain Johannes nousi taivaaseen.
Mutta seurakunnan ylöstempaamista kuvataan oikeasti -
Ilm. 7:9:ssä: -
"Tämän jälkeen [kun israelilaiset oli sinetöity] -
minä näin, ja katso, oli suuri joukko, -
jota ei kukaan voinut lukea, -
kaikista kansanheimoista ja suku- kunnista ja kansoista ja kielistä..."
Siinä kerrotaan, -
miten Jumala kokoaa lunastettujen seurakunnan kaikkialta maailmasta.
Etnisellä taustalla, kielellä tai ihonvärillä -
ei ole merkitystä Jumalalle.
Lunastus on kaikille sama.
Jumala kutsuu omansa kaikista etnisistä taustoista ja kieliryhmistä -
Messias Jeshuan eli Jeesuksen nimen kautta.
Meillä on tässä lähtökohtana Jooel 2:32: -
"Ja jokainen, joka huutaa avuksi Herran nimeä, pelastuu."
Rabbit ymmärtävät, että siinä tarkoitetaan Lunastajan nimeä.
Myös Ap. t. 4:12:ssa sanotaan: -
"...ei ole taivaan alla muuta nimeä ihmisille annettu, -
jossa meidän pitäisi pelastuman", kuin Jeesus.
Palataan Ilm. 7:9:ään: "...oli suuri joukko...
kaikista kansanheimoista ja sukukunnista ja kansoista ja kielistä, -
ja ne seisoivat valtaistuimen edessä ja Karitsan edessä..."
Miksei siinä sanota Messias, Vapahtaja tai Herra vaan Karitsa?
Siksi, että heprean sana "karitsa" liittyy lunastamiseen.
Se liittyy pääsiäiskaritsaan.
Valtaistuimen edessä seisovat Jumalan Karitsan lunastamat ihmiset.
"...puettuina pitkiin valkeihin vaatteisiin..."
Karitsa oli heidät puhdistanut.
"...ja heillä oli palmut [palmunoksat] käsissään..."
Mitä siinä yritetään sanoa?
Kun valmistelin tätä opetusta ja luin eri lähteitä, -
yksikään kristillinen selitysteos ei selventänyt tätä kohtaa.
Monille tulee kohdasta mieleen palmusunnuntai ja palmunlehdet.
Mutta pääsiäistä edeltävänä sunnuntaina, -
kun Messias astui Jerusalemiin, -
kansa ei ottanut käsiinsä palmun lehtiä vaan sen oksia.
Juutalaiset valmistivat palmunoksasta lulavin.
VT:ssa kehotetaan hankkimaan lehtimajanjuhlaa varten -
oksia neljäntyyppisistä puista.
Majat rakennetaan niiden oksista ja lehdistä.
Lulav eli kimppu näiden puiden oksia rakentuu palmunoksan varaan.
Palmunoksalla kuvataan riippuvuutta Jumalasta.
Lehtimajanjuhlassa jokainen juutalainen mies -
hankkii palmunoksan lulavia varten.
Hän heiluttaa kaikkien neljän puun oksia maailmalle -
kuuteen eri suuntaan: pohjoiseen, etelään, itään, länteen, ylös ja alas.
Luku kuusi on armon luku.
Lehtimajan juhla kuvaa riippuvuutta Jumalasta.
Me osoitamme riippuvuutta Jumalasta, kun otamme hänen armonsa vastaan.
Ilmestyskirjan suurella joukolla oli valkoiset vaatteet.
Valkoiset vaatteet otetaan vastaan lunastuksessa.
Lunastetut ymmärtävät olevansa riippuvaisia Jumalasta.
Lulavit eli palmunoksat todistavat -
luottamuksesta, riippuvuudesta Jumalaan ja lunastuksesta.
Niitä julistetaan maailmalle.
Kuulostaa ihan seurakunnalta.
Ilm. 7:9:ssä kuvataankin -
ihmisiä kaikista kaikista heimoista ja kieliryhmistä.
He seisovat Jumalan ja Karitsan valtaistuimen edessä.
Siinä Jumalan hallintavalta liittyy Karitsaan.
Kautta Ilmestyskirjan nähdään, -
miten Karitsa siirtyy yhä lähemmäksi Jumalan valtaistuinta.
Valtaistuimen edessä seisovat ovat Karitsaan uskovia, -
lunastuksen kokeneita ja riippuvuutensa Jumalaan ilmaisseita.
Jae 10: "...ja he huusivat suurella äänellä sanoen: -
'Pelastus tulee meidän Jumalaltamme..."
He sanovat näin, -
koska ovat saaneet pelastuksen seurauksena uuden kehon.
Tässä kuvataan ylöstempausta. Uskovat otetaan taivaaseen, -
jossa he ovat saaneet kokea täyden pelastuksen.
Siksi he sanovat: "'Pelastus tulee meidän Jumalaltamme, -
joka valtaistuimella istuu, ja Karitsalta'.
Ja kaikki enkelit seisoivat piirissä -
valtaistuimen ja vanhinten ja neljän olennon ympärillä -
ja lankesivat kasvoilleen valtaistuimen eteen [jo neljättä kertaa] -
ja kumartaen rukoilivat [palvoivat] Jumalaa..."
Pelastuksen ja palvonnan välillä on läheinen yhteys.
Vain pelastuneet kykenevät palvomaan Jumalaa.
Kohta näemme perusteet sille, -
miksi ajattelen, että kohta kertoo ylöstempauksesta.
He rukoilivat Jumalaa "...sanoen: 'Amen!'"
Vähän aiemmin vanhimmat sanoivat aamen.
Ilm. 7:12: -
"Ylistys ja kirkkaus ja viisaus ja kiitos ja kunnia ja voima ja väkevyys -
meidän Jumalallemme aina ja iankaikkisesti, amen!'"
Jae 13: "Ja yksi vanhimmista puhui minulle ja sanoi: -
'Keitä ovat nämä pitkiin valkeihin vaatteisiin puetut, -
ja mistä he ovat tulleet?
Ja minä sanoin hänelle: 'Herrani, sinä tiedät sen'."
Ja hän sanoi minulle: -
"Nämä ovat ne, jotka siitä suuresta ahdistuksesta tulevat..."
Kohdassa sanotaan selvästi: -
"Nämä ovat ne, jotka siitä suuresta ahdistuksesta tulevat..."
Kyseessä ovat ne, joista kerrottiin Ilmestyskirjan luvussa 5.
Heitä vainottiin ja surmattiin heidän uskonsa ja todistuksensa tähden.
Tässä puhutaan ensihedelmistä -
tai ensimmäisestä ylösnousemuksesta Jumalan valtakuntaan.
Siinä ovat mukana ne jotka ovat kuolleet uskossa -
esimerkiksi vainoissa tai vanhuuden tai sairauksien vuoksi.
He seisovat tuolloin Jumalan, Karitsan ja Jumalan valtaistuimen edessä.
He palvovat siellä Jumalaa 24 vanhimman ja 4 olennon kanssa.
Sitten jakeessa 14 kerrotaan: -
"Ja minä sanoin hänelle: 'Herrani, sinä tiedät sen'.
Ja hän sanoi minulle: -
'Nämä ovat ne, jotka siitä suuresta ahdistuksesta tulevat...'"
Kyseessä ei ole mikä tahansa suuri ahdistus -
vaan "se suuri ahdistus". Puhutaan tietystä ahdistuksesta.
"...ja he ovat pesseet vaatteensa ja valkaisseet ne Karitsan veressä."
Sentähden he ovat Jumalan valtaistuimen edessä -
ja palvelevat häntä päivät ja yöt hänen temppelissään, -
ja hän, joka valtaistuimella istuu [Jumala itse], -
on levittävä telttamajansa heidän ylitsensä."
He saavat olla Jumalan asumuksessa eli hyvin lähellä häntä.
Jumalan läheisyys on seurausta pelastuksesta.
Saamme elää Jumalan läheisyydessä.
Sitä voitto merkitsee.
Jumalan viha ei ole vieläkään laskeutunut maan päälle.
Siitä kerrotaan vasta luvussa 8.
Siellä puhutaan Jumalan tuomiosta.
Siellä toistuu termi "kolmas osa" kerran toisensa jälkeen, -
koska vasta kolmannes Jumalan vihasta ilmestyy.
Syy on se, että Jumala tahtoisi ihmisten tekevän parannuksen.
Mutta vasta Ilmestyskirjan lopulla ennen uutta Jerusalemia -
Jumalan viha ilmestyy täyteydessään.
Sitä ennen se ei ilmesty.
Ennen Jumalan vihan lankeamista täytyy tapahtua kaksi asiaa.
Ensinnäkin Israel sinetöidään. Sana kertoo 144000:sta.
Myös ylöstempauksen täytyy tapahtua.
Viitekehys tapahtumien ymmärtämiselle on seuraava.
Lopun aikoina on oleva liitto.
Liitolla tarkoitetaan sopimusta.
Kyseessä on antikristuksen ja maailman välinen liitto.
Liitosta seuraa muun muassa temppelin jälleenrakentaminen.
Me, jotka olemme elossa juuri ennen ylöstempausta, -
näemme Jerusalemissa vielä temppelin.
Monen ihmisen on vaikea uskoa temppelin rakentamiseen.
Luin temppeliä käsittelevää kirjaa, -
jossa kerrottiin, etteivät muslimit salli sen uudelleen rakentamista.
Mutta he eivät olekaan tuolloin enää kuvassa mukana.
Ilm. 8:n sodassa muslimit yrittävät valloittaa koko maailman, -
mutta antikristus tuhoaa islamin vallan.
Monet eivät käsitä erästä seikkaa.
Monet opettavat, että antikristuksen uskonto on islam.
Islam on kyllä Jumalan suunnitelmia vastustava uskonto.
Jumala ei ilmoita sen kautta itseään. Se on raaka, vihaan juurtunut -
ja Jumalan luonteen vastainen uskonto.
Ne, joiden mielestä sana allah tarkoittaa yleensä jumalaa, -
ovat valitettavasti väärässä.
Koska Allahin opetukset Koraanissa -
ovat Raamatun Jumalan luonteen vastaisia.
On väärin ja on syntiä uskoa, -
että Israelin Jumala olisi sama kuin Allah.
On iljettävää väittää, että Jeshua olisi Allahin Poika. Hän ei sitä ole.
Jeshuahan tuhoaa lopulta Allahin seuraajat.
On syy sille, miksi islam ei voi olla antikristuksen uskonto.
Islam on jakaantunut muun muassa shiioihin ja sunneihin.
Heitä kuitenkin yhdistää viha juutalaisia -
ja inho Israelia kohtaan.
Muslimit tahtovat käydä sotaa Israelia vastaan ja tuhota juutalaiset.
Näin ei antikristus aluksi toimi.
Ilmestyskirjassa kerrotaan myöhemmin, -
että antikristus yrittää houkutella juutalaisia puolelleen.
Se tahtoo juutalaisten palvovan itseään eikä Israelin Jumalaa.
Antikristus näyttää siunaavan aluksi Israelia, -
koska hän antaa temppelin tulla rakennetuksi -
ja antaa Israelille joksikin aikaa rauhan ajan.
Antikristus ja hänen siunauksensa ovat valheellisia, -
ja Israel hylkää sen.
Danielissa, Matteuksessa ja 2. Tess. 2:ssa -
puhutaan hävityksen kauhistuksesta, hepreaksi shikkuts ha meshomem.
Se tarkoittaa sitä, että temppelissä tapahtuu kauhistus.
Siksi temppeli pitää jälleenrakentaa.
Viittaan nyt erityisesti 2. Tess. 2:1-4:ään.
Paavali varottaa siinä: -
"Älkää antako kenenkään väittää meidän apostolien sanoneen, -
että Herran päivä olisi jo tullut."
Herran päivällä tarkoitetaan siinä uskovien ylöstempausta.
2. Tess. 2:1-5:ssä viitataan ylöstempauksen ajan tapahtumiin.
Paavali sanoo, ettei tempaus tapahdu ennen luopumuksen tuloa.
Siellä sanotaan myös, että laittomuuden ihminen ilmestyy.
Siinä tarkoitetaan antikristusta.
Tunnistamme hänet siitä että hän vastustaa Jumalan käskyjä.
Tunnistamme hänet myös hävityksen kauhistuksesta.
Hän menee kaikkeinpyhimpään ja julistautuu jumalaksi.
Koska hän on rakennuttanut temppelin, -
sallinut uhrimenojen alkavan, turvannut Israelia -
ja tehnyt paljon hyvältä näyttävää, Israelin siunaamiselta näyttävää, -
se luulee houkuttelevansa Israelin omalle puolelleen pois Jumalasta.
Israel kuitenkin kieltäytyy.
Pian Israelin kieltäytymisen jälkeen -
tapahtuu ylöstempaus. Kukaan ei tiedä sen tarkkaa ajankohtaa.
Ylöstempausta edeltää sielunvihollisen toimeenpanema -
uskovien vaino.
Sielunvihollinen kiinnittää huomionsa antikristuksen kautta Israeliin -
ja Israel torjuu hänet. Uskovat temmataan ylös. Jäljelle jää Israel.
Sielunvihollinen alkaa tuolloin vainoamaan juutalaisia.
Silloin alkaa OT:n sanojen mukaan Jaakobin ahdistus.
Samoin kuin Jumala varjeli Israelin Egyptissä, -
hän varjelee Israelin myös lopun aikoina.
Ilm. 7:15: -
"Sentähden he ovat Jumalan valtaistuimen edessä -
ja palvelevat häntä päivät ja yöt hänen temppelissään, -
ja hän, joka valtaistuimella istuu, -
on levittävä telttamajansa heidän ylitsensä.
Ei heidän enää tule nälkä eikä enää jano, -
eikä aurinko ole sattuva heihin, eikä mikään helle, -
sillä Karitsa [lunastuksen aikaansaava pääsiäiskaritsa], -
joka on valtaistuimen keskellä..."
Siirtyessämme vaiheeseen, -
jossa Jumala vuodattaa tuomionsa ja vihansa, -
Messias ei olekaan enää valtaistuimen edessä -
eikä valtaistuimen lähellä vaan sen keskellä.
Hän "...on kaitseva heitä -
ja johdattava heidät elämän vetten lähteille, -
ja Jumala on pyyhkivä pois kaikki kyyneleet heidän silmistänsä."
Näissä jakeissa kuvataan Jumalan pelastusta ja uskollisuutta.
Messias ottaa tuomion päälleen.
Kuljemme kohti hetkeä, jolloin hän alkaa hallita maailmaa.
Minkä täytyy tapahtua, ennen kuin hänen valtakuntansa perustetaan?
Puhuimme Sakarjan kirjaa tutkiessamme eräästä periaatteesta: -
Aina ennen Jumalan valtakunnan etenemistä tulee tuomio.
Ilmestyskirjan luvut 8-10 kertovat tuomiosta.
Tässä kirjassa tullaan myös opettamaan meille uusia asioita.
Sen loppuosassa kuvataan tarkasti -
Jumalan täyttä tuomiota, hänen vihansa vuodatusta maan päälle.
Se aika on ovella, -
jolloin luvussa 8 kerrottu sota alkaa.
Islam alkaa kohta levitä länteen, pohjoiseen ja etelään.
Horisontissa siintää jo Raamatun profetioiden toteutuminen.
Oletko sinä niihin valmis?
Jumalan siunausta sinulle! Nähdään ensi viikolla!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen